CELEX: 62015CN0613
Language: hu
Date: 2015-11-20 00:00:00
Title: C-613/15. sz. ügy: A Primera Instancia n° 5 de Alcobendas (Spanyolország) által 2015. november 20-án benyújtott előzetes döntéshozatal iránti kérelem – Ibercaja Banco S.A.U. kontra José Cortés González

8.2.2016   
            
            
               HU
            
            
               Az Európai Unió Hivatalos Lapja
            
            
               C 48/17
            
         A Primera Instancia no 5 de Alcobendas (Spanyolország) által 2015. november 20-án benyújtott előzetes döntéshozatal iránti kérelem – Ibercaja Banco S.A.U. kontra José Cortés González
   (C-613/15. sz. ügy)
   (2016/C 048/23)
   Az eljárás nyelve: spanyol
   
      A kérdést előterjesztő bíróság
   
   Primera Instancia no 5 de Alcobendas
   
      Az alapeljárás felei
   
   
      Felperes: Ibercaja Banco S.A.U.
   
      Alperes: José Cortés González
   
      Az előzetes döntéshozatalra előterjesztett kérdések
   
   
               1)
            
            
               Ellentétes-e az 1993. április5-i 93/13/EK irányelv (1) 3. cikkének (1) bekezdésével, 4. cikkének (1) bekezdésével, 6. cikkének (1) bekezdésével és 7. cikkének (1) bekezdésével egy olyan nemzeti rendelkezés, mint a Ley Hipotecaria 114. cikke, amely a késedelmi kamatokat rögzítő záradék tisztességtelen jellegének értékelése tekintetében kizárólag annak vizsgálatát teszi lehetővé a bíróság számára, hogy a szerződésben szereplő kamatláb meghaladja a törvényes kamatláb háromszorosát, és nem teszi lehetővé más körülmények figyelembevételét?
            
         
               2)
            
            
               Ellentétes-e az 1993. április5-i 93/13/EK irányelv 3. cikkének (1) bekezdésével, 4. cikkének (1) bekezdésével, 6. cikkének (1) bekezdésével és 7. cikkének (1) bekezdésével egy olyan nemzeti rendelkezés, mint a LEC 693. cikke, amely lehetővé teszi a kölcsön teljes összegének lejárat előtti követelését háromhavi törlesztőrészlet teljesítésének elmulasztása esetén, figyelmen kívül hagyva olyan egyéb tényezőket, mint a kölcsön futamideje vagy összege, vagy bármely egyéb fennálló releváns körülményt, és amely ráadásul a szóban forgó lejárat előtti felmondás joghatásai elkerülésének lehetőségét a hitelező akaratától teszi függővé, a jelzálogjoggal biztosított kölcsön adósának lakhatás céljára szolgáló ingatlanát terhelő jelzálog esetét kivéve?
            
         
               3)
            
            
               Az 1/2013 törvény negyedik átmeneti rendelkezése sérti-e a Cofidis-ítélkezési gyakorlatot (2)?
            
         
      (1)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL L 95., 29. o.; magyar nyelvű különkiadás 15. fejezet 2. kötet 288. o.).
   
      (2)  C-473/00. sz. ügy EU:C:2002:705.